Ucraina afirmă că a lovit cu o rachetă Neptun o navă de război capturată de Rusia în 2014
Ucraina a lansat o rachetă asupra navei de debarcare Konstantin Olșanski, capturată de Rusia în 2014, a declarat marți dimineață purtătorul de cuvânt al marinei ucrainene, Dmitro Pletenciuk, citat de agenția Reuters.
"În prezent, această navă nu este aptă pentru luptă", a declarat acesta la televiziunea națională. Rusia nu a făcut niciun comentariu imediat pe această temă.
Rusia a capturat nava Konstantin Olșanski din Ucraina, împreună cu cea mai mare parte a flotei ucrainene, atunci când trupele sale au ocupat peninsula Crimeea în 2014.
"Fusese recondiționată și era pregătită pentru a fi folosită împotriva Ucrainei. Așa că, din păcate, a fost luată decizia de a lovi această navă", a declarat purtătorul de cuvânt.
În acest scop a fost folosită o rachetă anti-navă de fabricație ucraineană Neptun, a adăugat el.
Ucraina, care controlează în continuare câteva sute de kilometri de coastă la Marea Neagră, în pofida ocupării de către Rusia a unor regiuni din sudul său, nu este dotată cu nave de război mari.
Cu toate acestea, Kievul a efectuat o serie de lovituri asupra flotei rusești din Marea Neagră în ultimele luni, folosind rachete sau drone maritime.
De asemenea, armata ucraineană a afirmat că a lovit duminică alte două nave de debarcare rusești în Crimeea.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank